**Gi Gåbyen Bergen en handlingsplan**

Sendes:

Pressen

Bergen kommune

Tanken bak visjonen Gåbyen Bergen er å gjøre det enklere og tryggere å ta seg fram til fots i byen. Dette har bred politisk støtte i Bergen. Likevel er alt for lite blitt gjort. Vi savner en aktiv oppfølging av Gåstrategi for Bergen 2020 – 2030. Et nylig gjennomført enkeltprosjekt for oppgradert gangveg mellom Kalfarveien og Kalvedalsveien kan imidlertid være en modell for videre arbeid.

Årsmøtet i Naturvernforbundet Hordaland ber Byrådet

1. Om raskest mulig å lage en handlingsplan for å gi Gåbyen Bergen en troverdig infrastruktur. Forfalne eller privatiserte gang- og snarveier må bli stelt i stand og gjort tilgjengelige.

2. At Bergen bystyre får forslag til handlingsplan for Gåbyen Bergen til behandling før utgangen av 2023.

3. At det blir laget et eget kart for gangveier i Bergen, til glede for lokalbefolkning og turister.